Държавен вестник, бр. 27, 2019 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  27
ране на необходимото качество на услугата, 
насърчаване на ефикасното използване на 
радиочестотния спектър, включително като 
се отчитат условията, свързани с правата за 
ползване и равнището на таксите.
3. Лицензиран споделен достъп (LSA)
Лицензираният споделен достъп (LSA) 
създава нови възможности за споделяне на 
спектъра в контекста на разпределението на 
правата за ползване на спектър, като същевре-
менно се гарантират съществуващите права 
по предоставените разрешения за ползване 
на индивидуално определен ограничен ре-
сурс – радиочестотен спектър. До момента 
от страна на предприятията няма проявен 
интерес за споделено ползване на спектър 
чрез индивидуално предоставени права. Ко-
мисията за регулиране на съобщенията ще 
проучва световните практики и ще се стреми 
да създава улеснени правила при прилагането 
на LSA, като вземе предвид развитието на 
пазара и необходимостта от използването на 
този подход в България.
4. Определяне на прозрачна и справед-
лива система за формиране на таксите за 
предоставяне и ползване на радиочестотния 
спектър
През последните години постъпват мно-
жество искания за цялостно преразглеждане 
на Тарифата за таксите с цел актуализация в 
съответствие с развитието и състоянието на 
телекомуникационния пазар в България. Тези 
искания са свързани главно с предложения 
за намаляване на таксите за предоставяне и 
ползване на честотен ресурс от наземни мрежи, 
позволяващи предоставянето на електронни 
съобщителни услуги и от земни станции от 
неподвижна спътникова радиослужба.
Напредъкът в технологиите и увеличаване 
търсенето на определена честотна лента е 
фактор за периодичното преразглеждане на 
таксите за предоставяне и ползване на радио-
честотния спектър. Таксите за радиочестотния 
спектър като ценен и ограничен ресурс трябва 
да са достатъчни, за да се гарантира, че те 
се оценяват и използват разумно. Определя-
нето им е сложен и дълъг процес, свързан 
с разглеждането на различни въпроси, като 
търсенето и предлагането на спектър, типа на 
ползване или типа на потребителя, метода за 
определяне на таксите, фискалния контекст 
на таксите, вида и продължителността на 
възможностите за разрешаване и подновява-
не на радиочестотния спектър. Наред с това 
таксите следва да осигуряват баланс между 
финансовия подход (осигуряване на приходи 
в бюджета) и ключови регулаторни аспекти 
като конкуренцията.
Към настоящия момент Тарифата за таксите 
е обект на преразглеждане с цел вземане на 
решения за бъдещите действия на комисията, 
свързани с определяне размера на таксите.
5. Покритие и качество на услугите
Постигането на добро покритие и качество 
на услугите от страна на мобилните пред-
приятия е съществен фактор за постигане на 
целите, заложени в Програмата в областта на 
цифровите технологии за Европа, проекта на 
Национална програма „Цифрова България 
2025“ до 2020 г. и други стратегически доку-
менти, за осигуряване за всички граждани 
на широколентова свързаност с минимална 
скорост 30 Mbit/s, като поне 50 % от всички 
домакинства да имат широколентов достъп 
до интернет със скорост над 100 Mbit/s. Това 
е предпоставка за задоволяване на потреби-
телското търсене на иновативни и качествени 
услуги.
С оглед постигане целите на Програмата на 
мобилните предприятия ще бъдат наложени 
задължения за покритие на територията и 
населението на Република България с високо 
качество и скорост, които да включват град-
ски райони, основни транспортни пътища, жп 
линии, туристически области, селски райони. 
Налагането на тези задължения не следва да 
възпрепятства ефикасното и ефективно из-
ползване на радиочестотния спектър.
Особено важен е този въпрос при опреде-
лянето на показателите за постигане на по-
критие и висока скорост при предоставянето 
на 5G услуги.
С цел осигуряване на прозрачност и пред-
видимост Комисията за регулиране на съоб-
щенията ще провежда обществени консул-
тации относно задълженията за покритие и 
качество, които има намерение да наложи на 
мобилните предприятия. При налагането на 
тези задължения ще се вземат предвид видът 
на радиочестотните обхвати, включително 
характеристиките на разпространение на 
вълните в тях, технологиите и други аспекти, 
които имат влияние върху постигането на 
определено покритие и качество.
VII. Основни задачи
С оглед изпълнението на основните цели, 
залегнали в настоящата Регулаторна полити-
ка, Комисията за регулиране на съобщения­
та ще продължава да осигурява ефикасно 
използване и ефективно управление на ра-
диочестотния спектър за граждански нужди, 
следвайки тенденциите за въвеждане на 
безжични широколентови/високоскоростни 
мрежи, включително 5G мрежи и напредъка 
на технологиите, като има предвид неговата 
социална и икономическа значимост.